CELEX: 62011CN0178
Language: fi
Date: 2011-04-14 00:00:00
Title: Asia C-178/11: Kanne 14.4.2011 — Euroopan komissio v. Maltan tasavalta

18.6.2011   
            
            
               FI
            
            
               Euroopan unionin virallinen lehti
            
            
               C 179/12
            
         Kanne 14.4.2011 — Euroopan komissio v. Maltan tasavalta
   (Asia C-178/11)
   2011/C 179/23
   Oikeudenkäyntikieli: englanti
   
      Asianosaiset
   
   
      Kantaja: Euroopan komissio (edustajat: asiamiehet A. Alcover San Pedro ja K. Mifsud-Bonnici)
   
      Vastaaja: Maltan tasavalta
   
      Vaatimukset
   
   
               —
            
            
               Maltan tasavalta ei ole noudattanut ympäristömelun arvioinnista ja hallinnasta 25.6.2002 annetun Euroopan parlamentin ja neuvoston direktiivin 2002/49/EY (1) 7 artiklan 1 kohdan ensimmäisen alakohdan, 9 artiklan 1 kohdan ja 10 artiklan 2 kohdan mukaisia velvoitteitaan, koska se ei ole laatinut strategisia melukarttoja tieliikenteen pääväylistä ja taajamista, jotka Malta yksilöi direktiivin 2002/49/EY 7 artiklan 1 kohdan toisen alakohdan mukaisessa raportissaan, ei ole asettanut niitä yleisön saataville eikä levittänyt niitä eikä myöskään toimittanut komissiolle tietoja näistä strategisista melukartoista.
            
         
               —
            
            
               Maltan tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Direktiivin 7 artiklan 1 kohdan toisen alakohdan mukaisen, Maltan vuonna 2006 toimittaman raportin mukaan yksi taajama ja 43 tieliikenteen pääväylää kuuluvat direktiivin soveltamisalaan. Näin ollen tätä taajamaa ja kyseisiä tieliikenteen pääväyliä koskevat strategiset melukartat olisi pitänyt laatia 30.6.2007 mennessä ja ne olisi pitänyt asettaa yleisön saataville ja levitykseen. Lisäksi näitä strategisia melukarttoja koskevat tiedot ja tiivistelmät paikallisista toimintasuunnitelmista olisi pitänyt toimittaa komissiolle 30.12.2007 mennessä.
   On ilmeistä, että kansallisiin tarjouskilpailumenettelyihin liittyvien esteiden vuoksi Malta ei ole noudattanut velvoitettaan laatia strategisia melukarttoja taajamasta ja kyseessä olevista tieliikenteen pääväylistä, asettaa strategisia melukarttoja yleisön saataville ja levitykseen sekä toimittaa asianmukaiset tiedot komissiolle.
   
      (1)  Ympäristömelun arvioinnista ja hallinnasta 25.6.2002 annettu Euroopan parlamentin ja neuvoston direktiivi 2002/49/EY — Komission lausunto ympäristömelun arviointia ja hallintaa koskevan direktiivin sovittelukomitealle (EYVL L 189, s. 12).